પ્રણય મોરચે વિચાર કરીએ તો કોઈ એવો પ્રસંગ બનશે જેથી આપ ખુશ રહેશો. આપના સંબંધોમાં સ્થિરતાનો અહેસાસ થશે. સંતાન સંબંધિત આપના અટકેલા કાર્ય પુરા થશે. સંતાન તરફથી આપને ખુશી મળશે. આપ આપની મક્કમ ગતિથી આગળ વધશો. લાભ સ્થાનમાં રહેલો શુક્ર આપને આર્થિક લાભ મળવાના સંકેત પણ આપે છે. જોકે આ સ્થિતિ બીજા સપ્તાહથી બદલાઈ જશે માટે ખર્ચને અંકુશમાં રાખજો. મહિનાના મધ્યમાં તમારું મન ભોગ વિલાસ પાછળ વધુ પરોવાયેલું રહેશે જેથી તમે મોજશોખ અને જેમાં કોઈ ફળની શક્યતા ન હોય તેવી બાબતોમાં બેફામ ખર્ચ કરો તેવી સંભાવના છે. ઉતાવળમાં પોતાને નુકસાન કરી બેસશો. નોકરિયાતોને હિતશત્રુ અને વિરોધી આપના વિરુદ્ધ ષડયંત્ર કરી શકે છે. તેમના કારણે તમારા હોદ્દા કે જવાબદારીમાં મોટુ પરિવર્તન આવી શકે છે. ભવિષ્ય માટે ધન સંબંધી જરૂરિયાત પુરી કરવાનો પ્રયાસ કરશો. ઉત્તરાર્ધના સમયમાં વ્યવસાયમાં સરકારી બાબતમાં વિજયનો યોગ બનશે. અધિકારીવર્ગ સાથે મૈત્રી પૂર્ણ વ્યવહાર રહેશે. માતાપિતા અને વડીલોનો સ્નેહ અને આશીર્વાદ આપને આગળ વધવામાં મદદ કરશે. આપના માન-સન્માનમાં વધારો થશે. આપના દ્વારા આધ્યાત્મિક અને માંગલિક કાર્ય થશે. પિતા તરફથી પણ લાભ થશે. આર્થિક સ્થિતિ સંતોષજનક રહેશે. આપના પરાક્રમ અને ઠસ્સો વધશે. સંતાનને લઇને જે ચિંતા હશે એનો અંત આવશે.